
Redacf 


Apare săptămânal, sub conducerea unui comitet. 








In jurul presei. 


Lupta politică înpotriva naționali- 
tăților se dă de data asta în jurul presei. 
Vieaţa în şcoală, în administraţie şi chiar 
şi în parlament nu prezintă ceva semni- 
ficativ, pe când goana în contra presei, 
în special a celei române, este un simptom 
tot mai grav. 

Ne întrebăm, în mod firesc, ce poate 
fi cauza acestei nesfârșite serii de pro- 
cese şi. întemnițări? 

După cât știm, tonul ziarelor noastre 
nu e cu nimic mai ridicat decât în trecut. 
Și examinând cu de-amăruntul toate arti- 
colele acele încriminate și osândite, mintea 
luminată şi inima fără pasiuni vulgare 
nu vor puteă descoperi în ele nici umbră 
de „agitaţie“. Sunt fraze nevinovate de 
apărare, sunt tălmăciri de sentimente 
şi impresii în treacăt, dar nicăiri n'o să 
se găsească idei primejdioase și îndem- 
nuri la dezordine. 

In general, tot ce sa osânâit până 
acum și a adus cu sine atâta chin și su- 
pliciu, toate articolele pentru cari zia- 
riştii români au suferit atâţia ani de 
temniță și atâtea pagube morale şi ma- 
teriale, sunt de-o nevinovăție evidentă 
şi constitue un dosar cumplit în sarcina 
justiţiei maghiare. Viitorul istorie im- 
parțial al vremilor de astăzi va aveă 
desigur fulgerătoare cuvinte la adresa 
procurorilor de-acum și a spiritului de 
dreptate şi de respectare a libertăţii cu- 
vântului şi gândului. El se va întrebă: 
cari au fost urmările funeste ale pre- 
tinselor „agitaţii“ a ziarelor nemagbhiare; 
unde s'a constatat un singur caz de răs- 
coală sau nesupunere pe urma vre-unui 
articol; unde e „ura“ pe care ar fi sădit-o 
acele ziare printre conaţionalii lor? Şi 
negăsind nici o dovadă, istoricul va trebui 
să constate intriga şi brutalitatea ace- 
lora cari reprezintă astăzi justiţia la noi 
şi va trebui să înfiereze crima lor, căci 
da, e o crimă a încătușă în așa măsură 
libertatea presei, această cucerire a spi- 
ritului modern, 

Dar ne întrebăm iarăş: de ce acum 
această deslănţuire a patimei? 

Se prea poate că abiă astăzi gu- 
vernul îşi dă seama de ceeace repre- 
zintă ziaristica în vieaţa naționalităților. 
Intr'adevăr rolul presei într'o naționali- 
tate, prigonită politicește, este de o în- 
semnătate excepţională. Presa veghiază, 
îndeamnă şi dă lumină. Ea este alfa şi 
omega, e biblia cea mare, socială și cul- 


„turală, a unui popor. La noi mai ales, 


cari nu avem un trecut politic însemnat 
şi suntem pe cale abiă acum să ne con- 
solidăm, să ne pregătim pentru viitor, 
presa este o şcoală multilaterală, care-şi 
varsă zilnic averile sufletești peste ogorul 
abiă desțelenit al poporului. Şi guvernul, 
văzând că numărul ziarelor, al acestor 
puternice arme în lupta socială, sporeşte 








și că ele fac zid în jurul popoarelor ne- | 
maghiare, își face o problemă de căpe- 
tenie din prigonirea lor. 

Dar mai sunt şi alte motive. 

Guvernul a găsit mijloace de-a mai 
îmblânzi naționalismul deputaţilor. Prin 
noul regulament al camerei, multe cu- 
vinte periculoase pentru partidul dela 
putere și ruşinoase pentru stat vor ră- 
mâneà nespuse. Și mai găsi guvernul şi 
alte mijloace de a îmblânzi pe aleşii 
poporului, căci oameni suntem și supuși 
greşelilor. Dar ceeace nu va puteă reuși 
atât de ușor, este să impună tăcere presei 
şi s'o facă pe aceasta să-i laude măsu- 
rile luate în vederea torturătoarei idei 
de stat. De-aci turbarea asta în contra 
ziariştilor, — căci oameni cu inimă vecinie 
tinără şi mintea îndrăzneață, ziariştii 
noștri adevăraţi nu se lasă niciodată 
ademeniți să deserteze dela datoria lor. 

Chiar acum guvernul are tot inte- 
resul ca presa noastră să fie mai do- 
moală şi să nu ridice mulțimea înpotriva 
lui. Se apropie timpul reformei electo- 
rale, — şi partidul kossuthist, atât de 
trădător faţă de el însuş și de credinţele 
lui din trecut, ar vrea să fie liniște în 
țară şi ca naţionalităţile să nu se împo- 
trivească, dacă proiectul legii nu va fi 
pe placul tuturor. Mai ales pentru acest 
timp ar voi ca presa română să fie cu- 
minte și să nu-i încurce planurile. Asta, 
crede guvernul, se va întâmplă dacă 
până atunci va adună din fiecare re- 
dacţie câte-o forță şi va face din temni- 
țele statului un fel de muzeu de gaze- 
tari români, scoşi din luptă. 

Afară de aceste motive mai este și 
ura generală a guvernului în contra a 
tuturor elementelor cari luminează pentru 
nemaghiari. Coincidează cu aceste per- 
secuţii și măsura de opreliște a publi- 
caţiilor venite din România. De un timp 
încoace aproape toate cărțile literare, de un 
cuprins cât de inofensiv, sunt înapoiate la 
graniță de cătră funcţionarii maghiari, 
ca fiind „periculoase pentru statul ma- 
ghiar“. E un război făţiş în contra po- 
sibilităţii desvoltării noastre culturale. 

E de prisos să spunem, că loviturile 
sunt destul de grele, ca să nu ne doară 
și să nu ne alarmăm. Dar de-aci, până 
la descurajare mai este o cale lungă. 
Deocamdată privim, oare-cum buimă- 
ciţi, la osândele repezi şi la patima tot 
mai pronunțată a procurorilor. Ne dor 
suferinţele acelora dintre noi, cari au 
căzut victimă poruncei din Budapesta. 
Se înșală însă amar toţi câţi cred, că 
prin rărirea rândurilor noastre, presa ar 
șovăi sau ar fi în vre-o primejdie de 
moarte. Astăzi avem destui intelectuali 
ca să țină sus stindardul. lar poporul 
e cu noi — şi ne dă tot sprijinul. 





Din aceasta luptă între presa ro- 
mână şi guvernul unguresc, desigur că 
nu noi o să ieşim înfrânți. 





Răspuns d-lui N. Iorga. 


D-l Iorga intrun număr recent din „Neamul 
românesc“ onorează cu un răspuns articolul meu: 
„Generaţia nouă“ in care mi-am dat silinţa să 
înfăţișez vieaţa sufletească a tineretului nostru 
de astăzi. D-l Iorga primeşte cu îndoială obser- 
vaţiile mele şi-mi răspunde cu neincrederea omului 
pătit: „Ar trebui atunci ca, prin alt articol, d-l 
Goga să poată explică psihologii așa de curioase 
ca ale acelor pe cari îi înfăţişam cu numele în 
articolul meu“. 

Voiu răspunde cu toată francheţa, îmi voiu 
arătă părerile şi voiu da din lămuririle cari mi 
se cer, acele cari mă privesc şi acele pe cari le 
pot da. 


* 

Socot că judecata d-lui Iorga care privește 
„generaţia tinără* din Ardeal e pripită şi izvorită 
mai mult din amărăciuni personale, decât din 
cumpănirea obiectivă a împrejurărilor. D-l Iorga 
nu eră în drept să tragă concluzii din câteva 
cazuri izolate, — să aducă osânde grele cari lo- 
vesc în cinstea la o seamă de oameni. Nu erà 
în drept s'o facă, chiar şi când în cele câteva 
cazuri dreptatea ar fi fost cu totul pe partea 
D-sale. Nu e de nici o importanţă deci să stă- 
ruim asupra psihologiei unor oameni, cari — 
ori-cum ar fi — nu pot infăţişă icoana sufletească 
a unei generaţii întregi. Şi în adevăr ce răspun- 
dere poate aduce asupra tinerilor cari învaţă 
la Budapesta „plagiatorul, falşificatorul“ etc... 
Regman? Cum poate fi învinuit „Bănatul* de 
„linguşirile“ d-lui Sârbu? Şi aşa mai departe... 
N'ar aveă nici un rost să stăruim asupra acestor 
învinuiri, dacă nu aș fi nevoit să dau unele lă- 
muriri de caracter personal. Aceste lămuriri sunt 
de altfel evidente şi de sigur cunoscute d-lui Iorga. 

Negreşit că nu mă pot uni în păreri cu d-l 
Iorga asupra d-lui îl. Chendi. Dacă aş acceptă 
judecata d-lui Iorga, atuncı nu aş mai întreţine 
legăturile unei prietenii din copilărie și nu mi-ar 
bucură nici decât contribuţiile acestui condei la 
o revistă a mea. Părerea ce-o am despre dl 
Chendi se poate rezumă în următoarele cuvinte 
ale d-lui lorga spuse mai demult în „Sămănă- 
torul“: „D-l Chendi e ardelean şi are însușirile 
ardeleanului: vorbeşte numai după-ce se informează, 
judecă cinstit în sufletul său şi spune fără sfuală 
ce crede... el se arată foarte celit; e şi om de 
gust, fără să aibă fumurile acelor ce între noi, 
ceştia de-aici, îşi atribuie această calitate. .. Inaintea 
ochilor săi are un ideal, care e idealul de adevă- 
rată cultură, specifică nouă, pe care-l împărtăşim 
cu toții“, 

Nu am citat aceste cuvinte cu nici o rău- 
tate, ci numai ca să arăt, că părerile asupra 
oamenilor se schimbă și că d-l Iorga poate în- 
gădui fără nici o supărare ori-cui să aibă pă- 
reri opuse. Cât priveşte judecăţile de mai târziu 
pornite din amândouă părţile pe urma unei tn- 
duşmăniri, eu nu le mai primese şi le urmăresc 
mai mult stăpânit de curiositatea care mă în- 
deamnă să văd până unde pot merge în amă- 
răciunea lor doi oameni, cari odinioară s'au res- 
pectat şi-au fost alături. 

O altă lămurire priveşte „Luceafărul“ care 
nu „a ajuns al d-lui Tăslăuanu* cum scrie d-l 
lorga, — ci fiind astăzi sub conducerea unui co- 

mitet de cinci, e în aceiaș măsură al meu cât 
şi al d-lui Tâslăuanu. Articolul „Două Culturi“ 
scris de d-l Tăslăuanu, după-cum a fost declarat 
în revistă — priveşte esclusiv numai pe autor, 
prin urmare „Luceafârul* zu „şi-a călcat în 
picioare tradiţiile“. Fără gândul de-a semănă ura 
de clasă şi călăuzit de dorul de-a sană după pu- 
tinţă unele porniri rele ale societăţii noastre, 
autorul și-a arătat credinţele sincere în căutarea. 
unui drum nou în viitor. 

A făcut aceasta după-cum a crezut mai 
bine, mai potrivit, purtând — ca ori-care din 
noi, singur, toată răspunderea scriselor sale. 

Ar mai fi de lămurit „indiferența“ lumii 
noastre de aici, a tineretului îndeosebi faţă de 
acţiunea politică a d-lui Iorga, fată de lupta mare 
ce d-sa poartă de doi ani. Eu cred că d-l Iorga 
"şi aici ne nedreptăţeşte. Lumea de-aici are un 
interes destul de mare faţă de vieaţa politică a 
fraţilor noştri din Regat. Urmăreşte cu destulă 
atenţie rolul personalităţilor mai marcante şi in- 
deosebi urmăreşte de câţiva ani cu toată sim. 
patia, munca încordată a d-lui Iorga. Că această 
simpatie nu poate alunecă până după ascunzișul 
culiselor de partid, e doar firesc. Cei de-aici nu 
cunosc, și nici nu sunt datori să cunoască şurubăriile 
politicei de partid de dincolo, — prin urmare d-l 
Iorga nu poate cere oamenilor noștri un interes 
mai mare pentru aceste frământări interne. Mai 
e astăzi şi lupta îndărătnică care ne înlănţuie 
toată atenţia la noi acasă şi nu dă răgaz să tri- 
mitem decât inimile noastre peste munţi. 

Cam aceste ar ti motivele cari determină 
atitudinile noastre şi d-l Iorga se înşală când 
crede că noi „generaţia tînără? am cântări fap- 
tele din vieaţa României îndemnați de logica 
vre-unui partid... Sunt astăzi alte vremuri... 

Nu eticheta de partid, nu porecla de „libe- 
ral“ sau „conservator“, ci vrednicia personală, 
cinstea şi talentul sunt în faţa generaţiei tinere 
factorii hotăritori în judecarea oamenilor. 

Că s'a înfiripat, că a prins mai adânc ră- 
dăcini această judecată, se datorește în mare parte 
tocmai apostolatului d-lui Iorga, pentru care noi 
ardelenii totdeauna i-am fost mulţămitori. 

Octavian Goga. 


Vieaţa politică. In parlament se duce mai 
departe lupta îndărătnică împotriva proiectului 
de revizuire a regulamentului.  Incheiată fiind 
desbaterea in general, discuţia urmează acum 








asupra celor trei puncte speciale. Deputaţii no- 
ştri în mare parte sunt acum la postul lor în 
Budapesta şi desvoaltă o energică rezistenţă im- 
potriva majorităţii care se dedă în timpul din 
urmă la tot mai multe acte de violență. Intole- 
ranţa şi nervozitatea celor dela putere devin tot 
mai îngrijitoare. Îndeosebi e privită cu multă 
amărăciune acţiunea disidenţilor maghiari cari cari 
au început a atinge coarde mai prielnice _ în in ti- 
nuta lor faţă cu naţionalităţile, — cu cari j VOr 
trebui să meargă alături în obstrucția impotriva 
proiectului de revizuire. O „deceptie_ destul de su- 
părătoare a adus atitudinea Croaților, cari nu se 
mai arată în parlamentul din Pesta în urma con- 
cesiunilor, cari probabil li s'au pus în vedere de 
cătră guvern. In sinul partidului kossuthisi se 
urmează acum cu discuţia asupra „băncii inde- 
pendente maghiare“ pentru care preşedintele ca- 
merei Justh solicită şi ajutorul naționalităților. 
In zilele aceste vor urmă mai departe. diseursu- 
rile deputaţilor din opoziţie. 








Vieaţa în Bucureşti. 
— 12 Martie 1908. 
In timpul din urmă frământările de prin toate 
cercurile, cu „privire la chestia Teatrului National 
s'au rezolvat. D-l Davila, + vechiul director a fost 
înlocuit prin d-l Pompil Eliade; profesor univer- 
sitar. 





Schimbarea aceasta a bucurat mult pe pe 
toată lumea iubitoare de activitate cinstită; s spre 
binele literaturii noastre. "Şi în primul rând între 


scriitori, această înlocuire” a făcut ce cea mai bună 
impresie. 


De sigur că atunci când în locul unui di- 
rector duşman activităţii scriitorilor români vine 
un altul care declară din capul locului "că do- 
reşte să se dea iarăş avânt literaturii dramatice 
originale, suntem întemeiaţi să ne bucurăm cu toții. 

Dovadă că o asemenea pornire bună a a unei 
direcţii poate da roade bune, e faptul cunoscut 
al avântului luat acum câţiva ani de literatură 
dramatică a noastră Incurajată de directorul de 
pe atunci d-l Petre Grădișteanu, fostul preşedinte 
al „Ligei pentru unitatea culturală a Românilor“; 

Că alături de piese bune vor fi înaintate 
direcției şi lucruri slabe, asta e ceva de neînlă- 
turat. Insă dramaturgul nu poate să serie ca 
să-şi păstreze lucrările la teasc, ele trebuie să 
vază lumina rampei, să capete vieața cuvenită. 

In muzică, festivalurile Wagner date de „Or- 
chestra Ministerului“ în ultimele trei Dumineci, 





ne dau dreptul să sperăm şi noi în curând o 
apropiere mai mare a publicului de muzica ins- 
pirată a poetului-compozitor. 

Societatea „Carmen“ a executat pentru a 
doua oară concertul dat acum câteva zile în mij- 
locul aceleiași insufleţiri. Mi-a atras luarea aminte 
îndeosebi un tinăr compozitor, N. Ganea, — un 
Moţ — a cărui „Pastorală“ e o lucrare ce ne 
face să aşteptăm "lucrari bune de tot de aci în- 
colo. Are o doină minunat armonizată şi cum 
compozitorul e şi cântăreț, compoziţia lui a că- 
pătat un farmec deosebit prin felul cum și-a cân- 
tat el singur doina. E o fericire că se ridică 
dintre cei-ce cunose bine muzica poporală câte 
un compozitor bun. 

Pianistul Sibianu a dat un concert execu- 
tând un program bogat, alcătuit din bucăţi cla- 
sice şi moderne, cu o putere de adâncire, a pa- 
ginilor interpretaie, atât de mare că a entuzias- 
mat pe toţi. 

Ne bucurăm cu atât mai mult de succesul 
pianistului nostru, cu cât el e şi profesor la „Con- 
servatorul de muzică“ de aci şi ne putem aşteptă 
la lucrări bune de tot pe arena activităţii lui. 

Ca incheiere ţin să amintesc şi de intere- 
santul concert dat la Ateneu de corul „Minervei“ 
alcătuit de 100 de inși, lucrători şi ucenici tipo- 
grafi din atelierele cunoscutului institut de editură. 

Aceşti cântăreţi simpli, fără nici un fel de 
educaţie muzicală, au cântat destule bucăţi pe 
două şi pe patru voci, cu mai multă pricepere, 
decât ne puteam aşteptă, conduşi de d-l P. Cio- 
rogariu, profesor de muzică. 

Felul cum au cântat „Sa dus cucul“ de 
Kiriac şi „Zis-a badea“ a lui Muzicescu două 
bucăţi pline de mari greutăţi, ne arată odată mai 
mult puternicile porniri muzicale din toate stra- 
turile noastre sociale. 

In acelaş timp frumoasa pildă dată de d-l 
Filip, patronul „Minervei“, prin intemeierea ace- 
stui cor de lucrători, e un îndemn dat tuturor 
corporațiilor de lucrători din București, pentru 
slăvirea cântecului. 

In serile de iarnă, în locul crişmei, lucră= 
torii se vor găsi mai la ei acasă înălțând din tot 
sufletul puterea cânetcului. Și se vor folosi şi 
ei alinându-şi toate năcazurile în cântec și din 
generaţiile următoare se vor ivi tot mai mulţi 
cântăreţi buni din popor. Şi pentru acest fapt 


nu putem să ne bucurăm îndestul! 
N. Pora. 

FOILETON- 
POEZII 


de Victor Eftimiu. 
De ziua ta. 
De ziua ta — e-atâta vreme 
Că une-ori îmi pare vis — 
De ziua ta — ’ti-aduci aminte? 
Trei trandafiri eu ţi-am trimis. 





annn 


Cel rogu tu l-ai dus la buze 

Cel alb — la inimă l-ai dus, 

Dar mai privit spre cel mai gingaş — 
Coloarea tristului apus. 


Ți s'a părut străin, frumoaso, 
Or' nici o veste nu-ţi spuneă, 
De l-ai lăsat, stingher, să moară, 
Cum a murit iubirea mea? 


- Petalele-i cele din urmă 
Şi-atâta dor cât a rămas 
Din tot ce fù odinioară, 
Dau astăzi amintirei glas. 


Şi azi când visul de iubire 
Zadarnic caut a-l uită, 

Mă "'ndeamnă să-ţi trimit, iubito, 
Un cântec trist — de ziua ta... 








E rândul tău... 


O, du-te iar în lumea-ţi de altă-dată, 
In lumea ta de vise înstelate 

In care-ai petrecut —- fără păcate, 
Copilăria ta nevinovată. 


Vezi tu... în trista mea singurătate, 
Trăiesc o lume — atât de fermecată! 
Frumoşi-ţi ochi la mine ce mai cată 
Ispititori, ca-n ceasuri neuitate? 


Şi tu şi eu — n'ai spus că ne-am uitat? 
N'ai spus că gluma noastră e păcat? 
. Or poate vrei să reînceapă gluma ? 


O, nu'ncercă să răscoleşti din nou 
In pieptul meu al dragostei ecou: 
...M’am pocăit. E rândul tău acuma! 


Mi-ai spus că pleci... 
Mi-ai spus — a cine ştie câta oarăl — 
Că deslegat de-acuma-i jurământul 
Ce ni l-am dat în seri de primăvară... 
Mi-ai spus că pleci. De ce nu-ți ţii cuvântul? 


Imi scrii că toamna'n suflet îţi strecoară 
Nespuse nostalgii — şi că vestmântul 
Copacilor, pe care-l smulge vântul 

Iţi pare că-i un vis de-odinioară... 








Un vis a fost iubirea noastră... Vis 
Ce'n alte lumi aripa şi-a deschis.. 
„„N'a fost potop de sărutări nebune! 


„Nu te 'nţeleg* tu mi- ai şoptit ades... 
„.Şi-un basm frumos ce nu l-ai inteles 
Lá ce să-l mai asculți iubito, spune ? 





Flori de primăvară. 
In jurul meu se'ntinde un câmp de flori cochete 
Sunt flori albastre, roze, flori albe, violete 
Ce dorm sub raza lunii — atâtea mii de flori — 
Iar luna le păleşte plăpândele colori. 


Petalele se pleacă: albastrul le'ncunună 
Cu rouă'n diamante, cu licăriri de lună 
lar vântul ce se-abate pe margini de cărări 
Le 'nfiorează'n spasmul prelungei sărutări... 


Oh, flori albastre, roze, flori albe, violete, 
V'am mai văzut odată cum prinse'n blonde plete 
Vă vestejaţi de jalea frumoasei ce murea 
Cu vieaţa voastră tristă, cu fericirea mea. 


Intr'un târziu de toamnă o floare mortuară 
Pălea în locul vostru pe fruntea de fecioară — 
O crisantemă albă, al cărei trist parfum 

Cu adierea-i vagă mă urmăreşte-acum 

Şi-acum când vă plecarăţi de rouă, raze, vânt, 
Ca fruntea de regină de o scumpă diademă 

Pe câmp pluteşte parcă-o vrajă de mormânt — 
Iar vântul poartă'n zare parfum de crisantemă... 

Povestea săptămânei. 


Greva croitorilor *). 


Foaie verde pardesiu 
Croitorii din Sibiiu 
Iarna cum ga dus 
Pe grevă s'au pus! 
Şi iar verde şi-un gheroc 
Doamne, mam noroc! 
Aşa cântă pe strada principală 
Un biet golan cu haina roasă 'n coate, 
Aşa cântă... Și mi-am privit la rându-mi 


Hăinuţele cam roase şi pătate. 


— De ce eşti trist — l-am întrebat — amice? 
— Inchipuieţi, tmi zise plin de jale — 
Iubesc! Iubesc! Dar din pricina grevei 

Nu-mi pot vedeă iubita — căci n'am ţoale! 


La vorba lui, îmi răsări în minte 

O fată cu privirea dulce, castă, 

Şi mă gândii: Acum ar fi momentul 
S'o cer dela părinţii ei, nevastă.... 


Bărbierit, cu guler nou, la modă, 
Urcai voios a casei sale scară... 
Frumoasa mea mă aşteptă în uşă 
Cu ochii strălucind de primăvară. 


— Ce-ai să ne spui? — mă întrebă de colo 
Un domn sever (bătrânul ei părinte) 

— Mă rog (zisei) iertaţi de indrăsneală 

Dar de-aş aveă o traistă de cuvinte, 


V'aș spune dorul, marea mea iubire 
Ce-o port copilei voastre adorate 

Şi-aş vrea să cer frumoasa-i mânuşiţă: 
Soţia mea aş vrea s'o fac; se poate? 


— Nu ţi-e ruşine să vorbeşti, golane? 
Strigă înfuriat severul tată 

Să ieși, că te trăznesc!.. Doar’ nu cu tine 
Mi-oi însoţi mândrețea mea de fată! 


— Pardon (îi zic) să nu te uiţi la haine 
Eu sunt de neam şi de aceea viu... 
E drept că nu-s luxos... Dar alta-i vina: 
N'aţi auzit de greva din Sibiiu?... 

Giulio. 


*) Luerătorii de croitorie din localitate s'au pus în 
grevă în ziua de 30 Martie. Ei cer mărirea plăţii aproape 
îndoit. Măiestrii croitori au promis că le vor mări plăţile, 
dar nu cu cât cer ei. — Greva continuă. 








ECONOMIE. 


Cooperaţia. 
111. Izbânzile. 


Să aruncăm acum o privire sumară în lumea 
tovărăşiilor, minunată nu numai prin dimensiunea 
ce ia în continuu ci şi prin chipul de a se ma- 
nifestă. 

Făcând cunoştinţa cu izbânzile, vom putea 
apreciă cu dreapta măsură valoarea reală a coope- 
rațiunei în societatea modernă, 

„În imperiul cooperaţiunei soarele nu apune 
niciodată“. Pretutindeni, se poate afirmă, în ve- 
chiul continent ca şi în America, Australia şi 
Azia, în societăţile industriale ca şi în cele agri- 
cole, în statele cu o alcătuire economică com- 
pletă, ca şi în ţările primitive, ideia cooperaţiunei 
a apărut şi a apucat calea victoriei. 

Natural, nu pretutindeni cooperaţia a găsit 
condițiuni deopotrivă de prielnice pentru des- 
voltare., 

In starea primitivă a gospodăriei naturale, 
când producțiunea şi consumațiunea nu depăşese 
cadrul economiei casnice, cooperația nu va aveà 
aceeași însemnătate ca în statele cu o gospodărie 
de schimb înaintată. 

Nu vrem aci să începem dela Adam, să 
afirmăm un adevăr banal că cooperaţia e tot 
atât de veche ca şi societatea omenească; nu 
vrem să facem nici lux de erudiție, vorbind şi 
despre tovărăşiile slave atât de interesante și 
potrivite economiei patriarhale, precum sunt — 
acum e mai bine spus: au fost: mir-ul în Rusia 
şi Zadruga la Sârbi... 


Noi vom căută să dăm un rezumat asupra 
mişcării cooperative moderne, fără a aveă pre- 
tenţia de a susţinea că am expus astfel partea 
caracteristică a cooperaţiei în plenitudinea ei. 

In Anglia, unde a trăit și a luptat marele 
Robert Owen, părintele cooperatismului modern, 
s'a ivit mai întâi o puternică mișcare pe la 
sfârşitul primei jumătăţi de veac din veacul al 
19-lea. 

Mișcarea a cuprins mai cu seamă pe lu- 
crătorii din industrie, şi s'a manifestat îndeosebi 
prin magazinele de consum, menite să ridice 
starea salariaţilor, pe cari îi apasă împotriva ne- 
gustorilor hrapareţi, producând astfel de fapt o 
ridicare reală a salarului. 











Pag. 105. 


Şi astăzi Marea-Britanie e ţara clasică a 
cooperaţiunei în general și a magazinelor de 
consum în special. 

Milioane de lucrători iși păzesc scăparea 
în cooperaţie. l 

Mărfurile negociate prin marile centrale din 
Anglia și Scoţia ating cifre fabuloase... 

Nici o intreprindere particulară nu se poate 
compară cu organizația şi dimensiunea centra- 
lelor cooperative („Co-operative Wholesale“) engle- 
zeşti... 

Și în aceste întreprinderi gigantice, netn- 
semnatul salariat e, şi, el un părtaş tot atât de 
insemnat ca ori care lord, care s'ar făli că e 
cooperator. 

In aceste întreprinderi gigantice, se admiră 
nu numai organizaţia chibzuită ci, mai cu seamă, 
spiritul social atotdominator. 

Centralele cooperative din Anglia au întinse 
legături internaţionale pentru schimbul mărfu- 
rilor, dispun singure de domenii mari în colonii 
şi au o flotă comercială proprie... 

Federalismul cooperaţiunei, adecă aceea 
epocă, în care cooperativele au ajuns prin unirea 
între ele, să dicteze asupra pieţei, e aproape de 
realitate în Anglia. Aci, centralele, această ten- 
dință se observă lămurit, nu numai că iau o 
desvoltare însemnată, întrucât privește partea des- 
facerei de mărfuri, dar caută cu un succes cres- 
când să alcătuiască in sânul lor cooperative de 
producţiune. Astfel se observă din cercetarea 
statisticelor, că mărfurile produse se desfac într'o 
proporție progresivă faţă de mărfurile cumpărate 
spre vânzare de centralele cooperative... 

Tara individualismului extrem, Anglia, eşte 
şi ţara pionierilor din Rochdale, — umililor te- 
sători, cari au dat cea mai înaltă lecţiune de 
solidaritate lumei întregi, — e şi ţara. coopera- 
tismului clasic... l 

In Germania, piedestalul edificiului coope- 
rator, nu e alcătuit de magazinele de consum, 
cu toate că și aci aceste s'au desvoltat atât, 
încât azi dispun de aproape un milion de so- 
cietari şi au o centrală de cumpărare în comun 
în marele port Hamburg... 

In Germania, însoţirile de credit formează 
partea caracteristică a mişcării cooperative... 

Modestul Raiffeisen, „tatăl Raiffeisen“ cum 
îl numesc îndeobşte plugarii cari îi datorese o 
vieaţă nouă, și energicul Schulze Delitzsch, — 
încoronat de marele Roscher cu frumosul titlu 

NUVELA. 


Mormântul dela țărmul mării... 
De Daniel Vodena. 


... Ai văzut tu pe malul mării, departe, la 
poala colinelor de lângă Ramazunda, un mormânt 
singuratic, deasupra căruia se îmbrăţişează doi 
dafini? 


Se revarsă de-acolo până lângă mare o pă- 
dure de migdali tineri, o pădure umbrită, cu stu- 
fișuri de trandafiri sălbatici, cu izvoare tainice, 
cu pasări galbene şi cenuşii, cu adieri de vânt. 

De unde vine vântul? 
| Când marea e liniştită, când praful drumu- 
rilor nu mai întruchipează privelişti ciudate în 
lumina amurgului, când peste tot coboară adânca 
pace a înserării, frunzele migdalilor freamătă o 
poveste tânguitoare. 

„Un vuet prelung se pornește ca dintr'o liră 
uriaşă din cei şapte chiparoși dela vârful colinei, 
coboară povârnișul lin, fâlfăie o clipă deasupra 
celor doi dafini îmbrăţişaţi şi se risipeşte ca pe 
mii de strune de argint, printre migdalii din vale. 

Ce locuri triste, ce tristă poveste]... 


... De ce întorci capul? E ea. Vipera! Mi-am 
îngropat tinereţele în vorbele ei, în vecinicile ei 
certuri. Te miri de ce-am luat-o? Fiindcă o 
chemă ca şi pe cealaltă şi aveă ochii nu ştiu 
cum, ca ai ei. E mult de-atunci; umbra întâiei 
"mele iubiri mă urmăreă în tot locul. Mi-aduc 
aminte o noapte de toamnă, în Pireu. Marea eră 
întăritată ; plouă. 





Eram strânşi, toţi băieţii de pe corabie, în 
cârcima lui Stavros. 


Ne cam îmbătasem. Stavros şedeâ în dosul 
tejghelei şi când vedeă că urciorul cu vin de 
Chipru se goleă, strigă de-acolo: 

— Hei, Xantipil Scoate vin. 

Şi Xantipi ne aduceă mereu. Intâiu, când 
i-am auzit numele, am tresărit. A zecea oară, 
m'am apropiat de ea, am apucat-o de bărbie şi 
am privit-o în ochi. Ciudat. Aveă niște ochi ca 
ai celeialalte. Nişte ochi verzi, trişti. Îi are şi 
acuma. Şi o chemà tot ca pe ea. Vezi asta ma 
învins. 

— Fetiţo, nai vrea tu să vii în noaptea 
asta la mine, pe corabie. 

Ea m'a privit fără să roşască, 

— Na ştiu... întreabă pe tata... 

— Hei, moşule, ce zici, îmi dai pe fiică-ta 
s'o plimb cu corabia pe mare? 


Cât eram de beat, tot îmi dădeam samă de 
ticăloşia lui Stavros, care în loc să pară înfuriat 
de gândul meu, rânji şi-mi spuse liniştit: 

— Hm! Stavros e om cinstit: el n'a lăsat 
pe nimeni să-i sărute copila! Dar fiindcă d-ta 
ești altfel, — eram şi atunci căpitan de corabie — 
ţi-o dau. Dar să știi, că nevastă îţi rămâne! 


In beţia de-atunci, în răscolirea patimei, am 
primit. Şi am plecat cu ea pe mare. 

Când să ies, Stavros mi-a strigat din dosul 
tejghelei: 

— Ei, căpitane, vorba e vorbă! 


Şi vorbă a fost. Nu mi-o puteam călcă, 
Am plecat din Pireu însurat. Însurat cu o fe- 





meie vicleană, rea, care ştiă toate tertipurile vieţii, 
toată ticăloşia ei: eră doar fata lui Stavros. 

O auzi cum strigă? Uite, aşă se ceartă toată 
ziua. Ea m'a albit așă. Ea, şi amintirea celeia- 
lalte ! 


Oh cealaltă |! 


Nici nu împlinisem douăzeci de ani când 
am cunoscut-o. Eram pe-atunci un copilandru 
neștiutor ; umblam toată ziua în jurul Ramuzundei, 
cu pușca la spinare, nepăsător de tot ce va fi 
mâne. Alergam ca un nebun în urma vulturilor 
coboriţi să se adape la vre-o margine de gârlă, 
mă cocoţam în vârfuri de pom să caut ouă de 
turturele, adunam grămezi de flori, ca să le asvâri 
după o clipă, şi mă încântam de măreţia amur- 
gurilor roşcate, a răsăriturilor de lună, 

Verdeaţa imbelşugată a grădinelor din Ra- 
mazunda, adierile răcoroase ale mării şi senină- 
tatea sufletului îmi îmbujoraseră obrajii. 

Nici o grije nu-mi încreţeă fruntea; mama 
mă iubeă mult și-mi vorbeă cu tristeţe de tata, 
plecat de mult în largul mărilor. 

Intr'o dimineaţă de primăvară, auzii în vis, 
nişte adieri depărtate de cântec. Părea că un 
stol de tambure, purtate deasupra capului meu, 
cântă în surdină o melodie dulce, în care se 
amestecau glasuri omenești și sgomot de valuri. 
Ai auzit vre-odată, în somn, un cântec? [ţi pare 
o muzică îngerească, ce adie din depărtare şi-ţi 
umple sufletul de duioşie, Aşă simţeam eu în 
dimineaţa aceea. Când m'am trezit, cântecul se 
auzeă încă, de astădată mai limpede. ll ştiam. 
Erà povestea unor pescari, ce plecau în larg, cu 
sufletul plin de presimţiri triste: Psarades, L-ai 
auzit şi tu, nu-i așă? Il cântă toate corurile de 

de glorie: reformator al claselor de meşteşugari, 
— aceşti 2 apostoli au dat un imens impuls 
cooperaţiunei din Germania; preceptele lor au 
slujit, şi slujesc de dogme în mișcarea coope- 
rativă din toate ţările, 

Miliardele de mărci, — capitaluri aparţinând 
micilor “meșteșugari şi ţăranilor — nulează în 
insoţirile de credit germane. 

Și nu puterea banilor e puterea mișcării 
cooperative germane. Nu! Dorinţa curată de a 
ajută pe nevoiaş, binefacerea, creștinismul este 
adevărata tărie, care răsuflă mai ales în atmos- 
fera sănătoasă dela ţară... 

In afară de însoţirile de credit, în părţile 
industriale, mai ales, au luat naștere coopera- 
tivele de clădit case, al căror rol e să libereze 
pe lucrător de tirănia proprietarilor urbani, fă- 
cându-l, încetul cu încetul; un adevărat pro- 
prietar al unei locuinţe modeste... 

Când treci prin cartierele ridicate de ase- 
menea cooperative, unde vezi căzărmi colosale 
de locuit, unde însă toţi se simt tilcuiţi şi mul- 
ţumiţi unii de alţii, te simţi transportat într'o 
lume, care par'că cu putere neînvinsă birueşte 
pas cu pas organizaţia societăţii de azi, — în 
acea lume par'că vezi embrionul unei societăţi 
de mulţi visate... 

Impresia aceasta o rețin mai cu seamă, 
de când am văzut simplele dar plăcutele cartiere 
ale lucrătorilor cooperatori din Dortmund. 

In partea mai mult agricolă, la răsărit, au 
apărut şi câteva cooperative de colonizare, cari 
au răușit pe deplin, făcând din muncitorii ogo- 
rului, mici proprietari neatârnaţi. 

Asemenea cooperative de colonizare alcă- 
tuiesc o armă minunată în mâna poporului po- 
lonez impotriva invaziunei germane, pe care statul 
în politica-i şovinistă o organizează cu atâta 
brutalitate. .. 

Prin urmare, vedem, că mișcarea coope- 
rativă are o deosebită însemnătate naţională, 
afară de acea socială. * 

Francia nu se poate compară ca putere 
cooperativă nici cu una din ţările de mai sus... 
In Francia s'au ivit multe şi atrăgătoare teorii 
— să ne gândim numai la bietul Fourier! — 
dar ele nu au fost în concordanţă cu realitatea 
lucrurilor. 

Avem multe tovărăşii agricole „sindicate 
agricole“ pentru cumpărarea diferitelor articole; 
pe lângă ele au luat naștere și felurite coope- 








pescari din archipelag. Ai auzit şi tu vuietul fur- 
tunii, fâlfăirea pânzelor, troznetul catargurilor, 
chemările pescarilor și plânsul valurilor dupăce 
vijelia se potoleşte? In dimineaţa aceea, aveă 
alt farmec. Veneă în niște acorduri ciudate, de 
clavir. Eu nu mai auzisem clavir pân” atunci. 

Mă ridicai în coate. Lumina răsăritului um- 
pluse odaia. Privii pe fereastră. Casa de peste 
drum — o casă înaltă, mohorită — nu mai eră 
pustie. Perdelele erau ridicate, ferestrile deschise 
iar dinăuntru, veneă o îngrămădire de sunete 
dulci, de ciripiri adormitoare. 

— Mamă, cine cântă? 

— Nişte străini, dragul mamii. Au venit 
aseară, Lumea spune că e un englez cu neva- 
stă-sa... 

Peste un cias, îmi svârleam pușca pe umăr 
și ieşeam din curte. 

Fără voiă, privii peste drum. 

In pervazul ferestrii, sta o fată frumoasă şi 
cercetă cu ochii, împrejurimile. M'am roșit când 
şi-a lăsat privirile spre mine, şi am plecat ochii. 
Toată ziua am fost tulburat. Nu ştiam de ce. 
N'am cules nici flori, n'am mai alergat la izvorul 
unde să adăpau porumbeii sălbatici, şi nici n'am 
mai privit, din umbra celor şapte chiparoşi, în- 
tinderea nesfârşită a mării. M'am învârtit pe 
lângă dafinii imbrăţişaţi, am dat o raită prin på- 
durea de cedri mărunți, din dosul colinelor, dar 
de câteori ridicam pușca să ochese o turturea, 
crengile se schimbau intro fereastră deschisă, 
iar turtureaua într'o fată frumoasă, care cerce- 
tează cu ochii, imprejurimile. -` (Urmează). 





Nr. 13 — 1908. 





rative, fără însă a da dovadă de o vigurozitate 
prea mare, 

In ultimul timp au început să se răspân- 
dească şi însoţirile de credit, cari capătă un 
sprijin exagerat din partea statului francez... Şi 
a sprijini prea mult mişcarea cooperativă cu 
mijloace interventimiste, însemnează, — acest 
lucru e adevărat ori şi unde — a zdrobi însă-şi 
spiritul cooperaţiunei, doritor de libertate, ignorat 
din iniţiativa privată şi întemeiat pe o desă- 
vârşită unire sufletească, 

Italia e superioară Franciei și e un copil 
al învăţămintelor luate din Germania pe tărâmul 
cooperaţiunei. 

Şi Italia îşi are un Raiffeisen (pe Dr. Leon 
Wollenborg) şi un Schulze-Delitzsch (pe marele 
financiar Luzzati) al ei... 

Şi în Italia „băncile populare“ în legătură 
cu casele de economie au progresat și s'au orga- 
nizat în chip minunat. 

Italia are dreptul să se fălească cu obștiile 
de arândare (afhittauze), cooperative de o în- 
semnătate socială covârşitoare, răspândite în 
ţinutul de jos al Italiei şi în insula Sicilia. 

Alcătuirea obştrilor de arândare nu diferă, 
în principiu, de acele din țara românească. 

In mișcarea cooperativă mondială, Dane- 
marca — și după ea micile state ca, Elveţia, 
Belgia, Olanda, Finlanda îşi merită locul lor 
de seamă. 

Săteanul danez e un cooperator desăvârşit. 

Mişcarea cooperativă a devenit în Dane- 
marca factorul cel mai însemnat în gospodăria 
naţională. Cooperativele de producţie, îndeosebi 
lăptăriile din Danemarca, sunt neintrecute: ele 
au legături strânse cu străinătatea, întreţinând 
ag&nţii săi proprii şi pe piaţa Londrei... 

Danemarca e o ţară cu un popor alcătuit 
din mici proprietari, cu o cultură înaintată — 
iată faptele de căpetenie cari explică şi mișcarea 
cooperativă atât de progresată de acolo. 

Precum se vede cooperaţia ia diferite forme 
dictate de împrejurări, de întreaga stare mate- 
rială şi culturală, în diferite ţări. 

In ţările industriale, cum e mai cu seamă 
Anglia, salariatul va alege mai ușor, la început, 


magazinul de consum, în ţările agricole — Da- 
nemarca spre pildă — săteanul va căută să-şi 
valorizeze cât mai mult producţia gospodă- 


riei sale... 

Se poate susţinea chiar ca o tendinţă vă- 
dită că magazinele de consum se înmulţesc mai 
cu seamă în statele industriale, pe când coope- 
rativele de producţie îşi găsesc terenul lor firesc, 
îndeosebi, în statele agrare... Dar, iar se observă 
tendinţa hotărită, că odată ce un magazin de 
consum a devenit puternic să se cuprindă acti- 
vitatea şi a unei cooperative de producţiune, pe 
când la cooperaţia de producţiune vedem că 
merge drumul contrar, odată ce ea prinde pu- 
tere, și aceasta chiar în interesul producţiunei, se 
transformă şi în cooperativă de consum. 

Ar fi fost poate nevoie să amintim mişcarea 
cooperativă şi din răsăritul Europei; am renunţat 
la aceasta, pentrucă ea e mai aproape de noi 
şi poate fi cunoscută mai cu înlesnire... 

Şi noi Românii, avem dreptul să ne fălim 
cu cele dobândite până acum pe terenul coope- 
raţiunei, fără teamă că această fală ar însemnă 
o izbucnire şovinistă... ` 

Din cele de mai sus, ce reiese? 

Dacă nu altceva, desigur aceasta prin telu- 
rile, puterile şi izbânzile sale, mişcarea coope- 
rativă nu alcătuieşte numai o organizare econo- 
mică de o insemnătate socială şi naturală deo- 
sebită — ea este, însă și prevestitoare unei orga- 
nizări, în care principiul de dreptate şi echitate 
e un adevăr, — prevestitoarea unei vremi, în 
care creștinismul curat nu va mai fi o vorbă 
goală... Şi astfel viitorul trebuie să fie al coope- 
raţiunei. Dr. I. Răducanu. 





Banca Naţională. 

Între punctele de program ale partidului 
unguresc dela 48 ocupă loc de frunte eluptarea 
„terenului vamal independent“ şi „banca de emi- 
siune independentă“. Ani de-arândul, aceste două 
puncte din program le-au fost cal de bătaie po- 
gană şi în bine şi în rău, căci pe temeiul acesta 
puteau făuri promisiuni ademenitoare de bună- 
stare economică, ce mai mult gâdilă pornirea 
masselor mari. 

Cu căderea lui Tisza István, după învin= 
gerea pirhică a „drabanţilor“ au ajuns în sfârșit 
partidul 48-ist la putere, prin majoritatea în dietă, 

Ce-a fost mai natural, decât ca massele cu 
pornirile gâdilite tot de acest partid, până eră 
în opoziţie — să le ceară acum îmbunătățirile 
economice, promise pe urmele „teritorului vamal 
independent* și a „băncii de emisiune indepen- 
dentă“. 

Lucrul însă nu a mers aşă uşor cum zicea 
opoziția de pe vremuri și cum credeau massele 
pornite de această opoziţie, mai ales că la opo- 
ziţia ajunsă guvernamentală s'au silit să se ală- 
ture și latifundierii pământului cu grânele şi cu 
vitele cele multe, cărora le convine pentru valo- 
rizarea propriilor lor producte — sistemul terito- 
rului vamal comun cu Austria. Acestor latifun- 
dieri le-a fost uşor să strecoare prin parlament 
prolungirea convenției botezată contract vamal, 
atât in urma sprijinului marei industrii din Austria 
cât și prin invocarea de interese mai înalte de 
natură financiară şi economică, 

Și toate aceste apoi, îmbrăcate în haina 
unui şovinism patologic, alimentat, la întâmplare 
de obstrucţia croată şi de prezența deputaţilor 
naționaliști. Cu toate aceste, s'au convins şi 
48-iştii că massele, trecute peste primele agitaţii 
ale potopului de vorbărie naţională — încep să 
murmure în lipsa bunătăţilor economice, ce le 
promiteau, când erau în opoziţie. Se impuneă 
dar un mijloc, cu ajutorul căruia nădejdile dezo- 
late să se alimenteze și pe mai departe. 

Dupăce au încheiat cu binişorul pactul eco- 
nomic pe un nou period de 10 ani, până la 1917 
— au încălecat pe murgul „băncii naţionale“ şi 
în uralele masselor, pornite încă odată i-au dat 
pinteni cu îndărătnicie. 

Ca un vifor s'a ridicat celebrul pururea cân- 
didat uitat, deputatul Holló Lajos şi nici mai 
mult nici mai puţin a pretins, la început ca cu 
ziua de 1 Ianuarie 1908 să se deschidă birourile 
unei „Bănci naţionale independente“ — singura 
mântuitoare și izbăvitoare gi etca. 

In agitația pornită apoi, încetul cu încetul 
viforul s'a mai potolit, terminul pentru deschi- 
derea băncii s'a amânat până la 1911 şi în urmă 
s'a ajuns norocos până la alegerea unei comisii 
parlamentare, care să se ocupe şi să studieze 
„chestiunea băncii de emisiune“. 

Această comisie, în care dintre deputaţii 
naţionalişti e singur Dr. Aurel Viad — dupăce 
s'a constituit și-a ţinut întâia consfătuire Joi, în 
19 Martie nou. 

Felul cum s'au pornit şi cum se fac discu- 
tiile în această comisie — în teorie de o impor- 
tanţă capitală pentru vieaţa economică a Ungariei 
— slujesc încă o dovadă că în tara aceasta şi 
cele mai gingaşe chestiuni de existenţă şi de 
bunăstare economică sunt aservite fără scrupul 
patimilor de partid și sunt tratate prin prizma 
îngustă şi murdară a politicei militante, cu terti- 
purile şi apucăturile ei egoiste de zi şi de per- 
soane. 

In faţa problemelor economice, ce sunt azi 
fatal legate de o bancă de emisiune, când s'au 
pus la îndemână acte şi dovezi cu cifre, cu date 
— o mare parte din membrii comisiei și pe ur- 
mele comunicatelor de gazete o mare parte a 
conducătorilor de masse au tresărit şi i-a cuprins 
groaza derutei devizelor și a etalonului și a emi- 
grării aurului şi a zguduirii economice. 


© BCUCIuj 


sia 




















Nr. 13 — 1908. 





Şi au început a judecă, a chibzui că oare 
cum e mai bine să avem ori să nu avem o bancă 
de emisiune independentă deja la anu! 1911 când 
pactul economie şi comunitatea vamală cu Austria 
abia sfârşeste la anul 1917. 

Şi îngrijoraţi de ziua de mâne, aceștia cer 
să fie ascultați pricepători, specialişti financiari 
atât din ţară cât şi din străinătate. Să judece 
şi ei — cum ar fi mai potrivit: o bancă de emi- 
siune comună cu Austria şi independentă numai 
pentru Ungaria, 

Părerile să divizau ameninţător. când să 
ridică acelaș Holló Lajos, poate acum candidat 
<de guvernator al Băncii independente şi spune 
lămurit că chestiunea Băncii e o chestiune de 
“ordin eminamente politic prin urmare specialişti 
financiari nici din teară nici din străinătate n'au 
«ce căută la aceste desbateri. 

Partidul 48-ist — a zis deputatul Holló — 
“e dator prestigiului său să enunţe alcătuirea 
Băncii naţionale independente — orice ar spune 
“specialiştii ce stau în afară de cadrele partidu- 
lui 48-ist“, 

Şi mai pe sleau a'spus-o deputatul Eber An- 
tal — alt 48-ist zicând: — N'avem trebuinţă de 
specialişti, pentrucă cei mai de valoare, să ştie 
că au multe interese legate de banca comună și 
astfel înaintea masselor de sigur ar sprijini banca 
comună. Sub o condiţie maş învoi să fie ascul- 
taţi specialiştii şi anume aşă dacă ei şi-ar spune 
părerile verbal, în o ședință intimă, secretă — 
„pentrucă atunci desigur ar fi aplicaţi să se declare 
„Pentru posibilitatea şi modalităţile alcătuirii băncii 
independente“. 

Ca să fie completă schiţa despre cum să 
lucrează azi la noi în Ungaria și în chestiunile 


curat economice mai însemaăm aici întrebările | 


ce vor fi date să le răspundă specialiştii din ţară, 
-chemați totuş în şedinţă intimă şi secretă: 

1. La alcătuirea băncii de emisiune inde- 
pendentă, care formă ar fi mai potrivită: să fie 
Banca o instituţie de stat ori să fie o societate 
pe acţiuni? (anonimă)? Care din aceste două 
“forme ar corăspunde mai bine intereselor ţării? 

2. Ce capital să aibă societatea pe acţiuni 
-— dacă forma asta s'ar alege? 

3. Care ar fi cea mai potrivită plasare a 
capitalelor de fondare? In special: comitatele, 
oraşele, comunele, fundaţiunile, băncile şi statul 
In ce proporţii să fie îndreptăţite şi obligate la 
:subscrierea capitalului de acţii? 

4. Ce limite ar fi de dorit la stabilirea con- 
tingentului liber de dare şi la alte favoruri? 

Din aceste întrebări e evident, că partidul 
AB-ist ca în orice condiții — fie în folosul sau în 
detrimentul economie al tării — e hotărit să for- 
teze alcătuirea Băncii naţionale independente. Și 
tot din aceste întrebări reiasă clar cam pe ce 
temelii și cu ai cui bani doresc să se alcătuiască 
noua bancă de emisiune. 

In toată pornirea, în toată sforţarea aceasta, 
nu se poate desluși altceva decât ambiţii de par- 
tid şi de un şovinism bolnav alăturea cu îndrăz- 
neţe pescuiri după alimentări de interese parti- 
“culare. Nici o caracteristică de vederi mai largi, 
de nizuinţe economice sănătoase, de temelii solide 
pe care să se ridice cu timpul edificiul unei po- 
litice reale economice — în folosul acestei inge- 
nunchiate ţări în privinţa economică, 

Știind ca mâne conducerea vieţii economice 
:a ţării în astfel de mâni, parecă intervezi con- 
turile abizului cu derutele-i economice. 

Pe noi Românii întreagă chestiunea băncii 
-de emisiune ne priveşte nu numai ca pe cetăţeni 
ai acestei ţări dar şi ca pe proprietari de peste 
150 bănci românești şi ca pe începători de a aveă 
o organizaţie economică potrivită trebuinţelor 
noastre specifice, ca neam. 

Ni-se impune dar să urmărim cu deosebită 
atenţie desvoltarea lucrurilor în chestiunea bâncii 
şi admițând alcătuirea aceleia deja la anul 1911 
— să ne găsească așă fel aranjaţi cu izvoare şi 














"PARA NOASTRA“ 


legături de credit în special şi economice în ge- 
neral, ca să nu ne poată stången) în munca noa- 
stră economică nici cel mai pâătimaş şovinism, 
ce eventual s'ar înstăpâni la noua bancă de emi- 
siune naţională și independentă. 

In situaţia dată, credem că deputaţii noștri 
— dupăce au un reprezentant în comisia băncii 
— ar avea datorinţa să provoace o hotărire a 
partidului nostru naţional cu care să se comple- 
teze punctul programului nostru, care la 1881 a 


“lăsat deschisă chestiunea atitudinei noastre faţă 


de dualism şi pactul economie cu Austria. Şi 
prio asta s'ar lămuri mult situaţia şi s'ar înlesni 
luarea măsurilor de precauţiune. V. C. O. 


CORESPONDENȚE. 


Scrisoare din Bihor.*) 
Domnule Redactor! 

Mult mă tem, că din noi Românii nu se va 
alege mare treabă. Că prea mult ne dușmănim 
între noi. Şi ura dintre noi cei de un neam este 
mai mare primejdie pentru neamul nostru, decât 
prigonirile stăpânitorilor noştri. 

Bigotismul confesional la călăuzitorii firești 
ai poporului nostru este mai mare, decât simţă- 
mântul românesc. Papistaşismul este mai scump 
înaintea prelaţilor şi a preoţimei, decât limba 
noastră românească, mai important decât exis- 
tenţa noastră ca neam românesc, 

Zadarnică este însufleţirea D-Voastră, d-le 
redactor, zadarnic se trudesc şi se frământă acei 
câţiva inimoşi fruntaşi ai noştri din sfatul ţării 
pentru îndulcirea sorții noastre, câtă vreme aci 
acasă vlădici şi preoţi îşi dau silinţa, să sădească 
ura, confesională în poporul dela sate. Ce folos 
de truda acelor fruntași însufleţiţi, cari prin or- 
ganizarea partidului naţional vor să închege obştea 
românească intrun trup vânjos, câtă vreme pre- 
latul cu popii lui învrăjbesc țărănimea, o destramă 
pe tema credinţei, 

Voi arătă in următoarele unele cazuri de 
prozelitism urit cari dovedesc clar ce anume 
preocupaţii călăuzese pe uniii din capii noștri. 

Să spun câteva fapte: 

Învățătorul român unit din Popeşti (Bihor), 
George Pele şi-a măritat fata după dascălul român 
ortodox din Cintei (comit. Arad). Asta a fost o 
mare nelegiuire! Căci abiă s'a sfârșit nunta, epi- 
scopul Radu l-a destituit din postul său invăţă- 
toresc pe dascălul Pele. Acesta, om cu familie, 
sa proşternut atunci înaintea ilustrului vlădic, 
rugându-se de îndurare pentru sine și pentru 
familia sa. Dar episcopul Radu e om energic. 
I-a dat învățătorului vreme de două luni de zile, 
în care să aducă dela ginerele său un certificat 
legal, prin care acela se învoiește, ca toţi pruncii 
ce i-se vor naşte, să fie gr.-catolici. La dimpo- 
trivă să părăsească postul învățătorese. Astăzi 
învățătorul Pele ware slujbă, nici pâne pentru 
familie. 

Preotii dela sate ai Ilustr. Sale sunt pă- 
trunși de acelaș duh bigot: 

In zilele aceste a murit în Cordău (Bihor) 
o femeie fruntașe, în a doua căsătorie cu epi- 
tropul de acolo. Fiind ea de legea greco-orientală, 
fiul ei Dr. Dimitrie Popa, medie la spital în 
Oradea, a dus pe protopopul gr. or. român din 
Orade, și pe alţi doi preoţi, să îngroape pe maica 
sa. Preotul român unit din Cordău, Franc Péter, 
a protestat cu înverșunare împotriva așazisului 








*) F. S. Dacă publicăm această corespondență, e că 
dorim să atragem din nou atenţia asupra primejdiei cu care 
ne ameninţă certele confesionale. Rugăm din acest prilej 
pe toţi cetitorii revistei noastre cari se întâlnesc cu ten- 
dinţe de prozelitism de ori-ce fel — să ne comunice date 
conerete ca să putem reglementa pe vânătorii în oprit. Tre- 
buie o îngustime de suflet ca acum când e în joc chestia 
exiutenţii noastre naţionale, unii indivizi să vâre între noi 
o pizmă nouă în desbinare. E o datorie naţională a strivi 
cu toată cruzimea asemeni tendinţi. Noi o vom face. 

N. R. 

amestec ilicit a preoților ortodocși în parohia sa, 
susținând că femeia a fost unită. D-rul Popa, 
fiul adormitei, a arătat preotului, că maica sa. a 
fost ortodoxă, și dimpreună cu protopopul gr. or, 
din Oradea, l-au rugat să nu facă din asta caz 
așa grav, ci să ia şi d-sa parte la înmormântare 
ca preot împreună-slugitor. Preotul Péter a res- 
pins cu indignare rugarea preoţilor ortodocşi, 
L-au rugat atunci să dispună a se trage clopo- 
tele bisericei după răposata. — N'a vrut. — L-au 
rugat să le împrumute prapori, cădelniţă, cărţile 
de lipsă pentru slujba înmormântării. Nimic n'a 
vrut să le dea. Și preoţii au fost siliţi să alerge 
în satul vecin şi să-și aducă de acolo aceste 
obiecte de rit. Şi au îngropat pe femeia fruntaşe 
fără clopote şi fără prapori. Şi preotul acesta de 
tristă luare aminte, n'a îngăduit, ca conductul 
mortuar să se oprească — după obicei — în 
preajma bisericei. Inşişi credincioşii lui s'au 
consternat de purtarea păgânească a acestui 
preot românesc. Nu este insă aceasta un caz 
izolat. Fanatismul acesta înverşunat este o şcoală 
modernă, care copleșeşte orice sentiment ro- 
mânesc. 

Pecând preoţii noștri cei bătrâni trăiau în 
bună înţelegere, ca români, fără consideraţie la 
confesiune, — astăzi duhul acesta rău a început 
să turbure pacea între săteni. Aici sa pornit o 
adevărată goană împotriva neuniţilor. Preotul unit 
izgoneşte din biserica sa, în plină slujbă divină, 
pe credinciosul neunit care locueşte în parohia 
sa. Dacă un flăcău își aduce de soţie o fată 
neunită din satul vecin, în casa aceluia preotul 
unit nu întră cu crucea la „Bobotează“; părechia 
asta „schismatică* este oprită dela biserică, este 
oprită dela cuminecătură, nu capătă Paşti, — este 
expusă disprețului public. 

lată cum se strică pacea între suflete şi se 
samănă ură şi scârbă între ţăranii pacinici, cari 
până acum se rugau cu aceeaşi cucernicie în 
ori-care biserică românească. 

Mai de curând s'a pornit obiceiul, de-a tri- 
mite din „gremiu* misionari, îndeosebi la sărbă- 
toarea Sântei Mării, când se fac pelerinagele 
pela mânăstiri, în ţinuturile unde românii de cele 
două legi sunt amestecați. Şi misionarii aceştia 
ţin mulţimei cuvântări pătrunse de ură, de hulă 
şi de dispreţ pentru legea greco-orientală. Şi în 
unele ţinuturi au ajuns până acolo, că ţăranii 
pacinici de altă-dată se iau la ceartă scârboasă 
pe tema religiei. Şi se dușmănesc din pricina 
asta familii, sate şi ţinuturi. 

Socotiască acum românul de treabă: asta 
este chemarea preotului românesc în aceste zile 
grele! ?... 

Și judecaţi: ce se va alege de amăritul 
nostru neam românesc, dacă va întră ura con- 
fesională şi în sufletul ţăranului român? (v.) 


„Foarte serioşi“ ... Astfel se numesc domnii 
dela „Revista teologică“ ... cari la o lună odată 
se socot datori a discută despre „cireumeiziune“* 
şi alte nevinovate păscâlii și pe lângă asta mai 
iau asupra lor şi îndatorirea destul de ingrată 
de a se hârjoni cu noi. Va să zică: „foarte se- 
rioși* .... Știm blagosloviţilor, ştim! Nici când 
nu vam contestat această ' însușire: v'o recu- 
noaștem şi astăzi. Mai există încă o calitate ig- 
nobilă a oamenilor, de obiceiu încuscrită cu un 
anume soiu de seriozitate. Pentru această cali- 
tate există și un reprezentant tipic care la în- 
trarea în Ierusalim a avut şi el rostul lui.... şi 
care e foarte serios.... Acestui nunguam ridens 
îi spune calul dintr'o poezie recentă a maestrului 
Vlăhuţă: 


Tu prea ești serios de felul tău 

Nu ştii să râzi şi asta-i foarte rău. 

Nu-ţi faci idee cât îţi gade de urit . 

Când stai așa posomorit... 
Înţelegeţi deci.... serioşilor şi vă plecaţi.... De 
altfel la o lună odată noi glumim, ori când. La 


revedere ! 
© 

Din îndemnurile sufletului. 
De Horia P.-Petrescu. 


A murit zilele trecute, în Bordighera, sceri- 
itorul Edmondo de Amicis. 

Mulţi nu vor fi auzit de numele acesta. 

Eu, şi cu mine încă multe mii şi chiar zeci 
de mii de tineri, am să mulţămesc acestui scriitor 
italian pentru câteva ceasuri neuitate. De aceea 
şi încerc să vă atrag atenţia asupra lui Amicis. 
Veţi câștigă şi D-Voastră din rândurile acestea, 
dacă le veţi luă la inimă. 

De Amicis a fost unul din cei mai iubiţi 
scriitori ai Italiei moderne. Romanele şi nuvelele 
sale din vieața militară, volumele cu descrierile 


de călătorie şi — mai cu seamă — „Cuore“ au 
fost primite din partea publicului italian cu mare 
dragoste. 


Nu vreau să dau o descriere a valorii lite- 
rare a lui De Amicis. Nici nu sunt în stare — 
fiindcă nu cunose — spre rușinea mea — prea 
multe volume ale scriitorului despre care vă po- 
vestesc. 

Intro bună dimineaţă — acum mulţi, mulți 
ani — am primit însă o carte, o singură carte 
de a lui. Erà intitulată: „Cuore“ sau „Ce simte 
inima copiilor“ şi eră tradusă in româneşte de 
D-na Clelia Bruzessi, 

Cartea mi-a dăruit-o un prietin al părinţilor 
mei. Parcă’! văd cu ce bucurie sfântă mi-a dat-o 
în mână. Eră specialitatea lui de a alege cărţile 
menite pentru lectură tineretului. Omul ăsta eră 
de aur! Alegeă cu avântul unui pedagog încercat 
tot ce puteă să dea nutremânt sufletesc tinerilor 
dela 12—16 ani şi bucuria lui cea mai mare, 
cea mai adâncă, cea mai desăvârşită eră, când 
vedeă cu ochii săi proprii că ideile răspândite 
cu ajutorul cărţilor sale dau roadă. 

O, şi cât bine aduce un astfel de povăţuitor! 

Abeă plecase el şi am inceput să citesc. 
Erau paginile din ziarul unui elev de școală, Cu 
fiecare rând, pe care'l ceteam, mă cufundam mai 
mult în cuprinsul cărţii. Trăiam toate cele de- 
scrise. Alergam cu eroul volumului la şcoală, de 
mână cu tatăl lui, îi vedeam camarazii, vecinii 
în bancă, zăream pe băiatul schiop, de care-şi 
băteau joc tinerii fară de inimă, urmăream pe 
biata spălătoreasă, care-'şi luă băieţelul în fiecare 
zi dela uşa şcolii, după ce se sfârşeau lecţiile, 
mă puneă în uimire nobleţa unui alt camarad, 
care luă asupră-şi greşeala unui biet camarad, 
care in legitimă apărare aruncase cu călimara 
după batjocoritori, dar nimerise pe profesor, când 
acesta intră tocmai în clasă; faţa mi se înfier- 
bântă, ochii 'mi flăcărau, lacrămile mă podideau, 
când aveă să sufere cineva: eram cu trup cu 
suflet tovarășul acestui elev de şcoală. 

Ziarul elevului eră împărţit în luni. La în- 
ceputul fiecărei luni se află câte o povestire mai 
lungă. Imi aduce aminte de o mulţime din ele. 
„Sânge de Romaniol“, „Micul Savoiard la pândă“, 
unele le ţin minte cu numele, altele numai după 
cuprins. lată pe băeţelul, care se sacrifică pentru 
patrie, suindu-se în copac ca să spioneze pe 
dușman, de este luat la ţintă şi împuşcat. Când 
armata îi dă onorurile militare, trecând pe lângă 
trupşorul lui înfășurat în drapelul italian, când 
comandantul îşi ridică capela de pe cap şi zice 
în auzul tuturor: „a fost un erou, şi-a vărsat 
sângele pentru ai săi!*, fiorii din trupul meu 
nu mai încetau, ochii îmi schinteiau, iar inima, 
inima îmi bătea ca nebună. 

lată pe mama, care trebue să plece în Ame- 
rica şi-'şi ia rămas bun dela copilaşii ei, iată „bi- 
blioteca lui Stardi*, o bibliotecă minunată cu 
volume legate frumos, alese de tatăl lui Stardi. 
Aşi putea urmă la infinit, căci fiecare pagină mi-a 
lăsat o amintire neşștearsă. 

Nu-mi mai trebuiă mâncare, nu-mi mai trebuiă 
joc în liber, nimic, nimic, steteam ziulica întreagă 
şi ceteam, ceteam. lar când am ajuns la pagina 
ultimă mi-a părut rău. Când iși luă adio prietinul 

meu — căci eram prietini deja — dela clasă, 
dela camarazi, dela profesori, mi se suiă şi mie 
un nod in gât și steteam să izbucnesc în plâns. 

Neşte ceasuri minunate! Nește fire magne- 
tice, cari îşi aruncă tăria asupra unei vieţi intregi 
omenești. 

După câtva timp, când a venit pe la noi 
prietinul părinţilor mei și ma întrebat dacă mi-a 
plăcut cartea, i-am sărit în braţe. Ce puteam să-i 
spun? Cum puteam să-i arăt câtă bucurie mi-a 
fâcut? Eram în stare? 

Atunci încă nu știam ce carte mi-a dat în 
mână, dar simţeam cu inimioara mea de 12 ani 
toată frumuseţea și bogăţia cărţii. Erà impresia 
directă, neprefăcută, a unei cărţi bune. 

Mai târziu am aflat mai multe. Acum am 
şi mai mult motive ca să mulţămesc prietenului 
meu înaintat în vârstă. Mi-a dat o carte în mână 
care a făcut epocă în publicistica italiană, ba 
chiar în cea europeană: Autorul ei e De Amicis 
care a murit săptămânile trecute. „Cuore“ — 
paginile, cari m'au făcut să tresar, să plâng, să 
râd, să mă cutremur, să mă entuziasmez — pa- 
ginile astea au avut o soarte strălucită. In Italia 
a ajuns volumul în 1902, la ediţia a 200, jubi- 
lară, Şi ediţia aceasta e numai cea italiană. De 
atunci a ajuns „Cuore“, în italienește, la ediţia 
340-a, pânăcând celelalte limbi europene s'au 
grăbit să aibă şi ele comoara aceasta în visti- 
eria lor. 

Dar prilejul acesta trebue folosit gi de aceea 
să urmăm mai departe cu comentarea faptului 
acestuia. 

Mie mi-se pare că prieteni de aceștea de 
care am amintit mai sus sunt prea puţini la noi. 

M-am întâlnit mai dăunăzi cu prietenul pă- 
rinţilor mei. Şi se plângeă şi el. Are motiv. As- 
cultaţi ce-mi spunea: 

— „Părinţii nu se prea îngrijesc de lectura 
copiilor lor. O constat aceasta din experienţă 
proprie. Bătaia aceasta de cap: „ce voiu da co- 
pilului meu să cetească ?“ nu prea există la noi“, 

— „Aici, în Germania“, l-am întrerupt, „sunt 
societăţi anume, cari recomandă părinţilor căr- 
tile potrivite pentru anumite vârste. N'ai decât 
să le ceri cataloagele, redactate de pedagogii lor 
de frunte“. 

— „O, dal La noi va mai trece apă pe 
Murăş!* exclamă prietenul. 

„Dar nu numai atât: părinţilorle pare chiar 
rău dacă văd pe copii cetind cărţi, cari nu se 
ţin strict de învăţătura dela şcoală. 

Judecă astfel: N'au destul cu ce să-și bată 
capul? Ce le mai trebuese povești şi câte ba- 
zaconii toate?! Ei, bieţii, nu ştiu cât le răpesc 
copiilor lor cu astfel de raționamente scălciate!. 

„Uite, dacă n'aş fi cetit şi nu m'aş fi în- 
flăcărat în tinereţe de cărţile potrivite etăţii mele, 
aş avea astăzi vederi mai largi, o inimă atât de 
bună şi un cap — slavă Domnului atât de lä- 
murit“ ? 

Prietenul nu se tămâiă ca un fariseu — vă 
pot asigură de asta. 

„Dar să vezi, ce e mai frumos!* urmă el. 
„Toţi te ascultă, toţi te aprobă, toţi te aplaudă, 
când le dai sfaturile astea din toată convingerea 
ta. Dar când e la adecă, când e să pună în 
practică cele promise, se codesc cu toţii. Nici 
poveste de entuziasmul de mai 'nainte. Şi aici e 
falşitatea, e laşitatea, e lipsa de bun simț...“ 

„Vezi, le lauzi o carte. Le pui la inimă să 
o cumpere, să le-o dea copiilor în mână. Crezi 
că fac ceeace-i sfătuieşti? Nu vezi d-ta, că li- 
brăria e prea departe de satul lor? Nu vezi, că 
trebue să scrie un mandat postal sau chiar o 
scrisoare întreagă? Și asta e o muncă prea mare! 
Mai bine nu scriu, nu primesc cartea şi nici nu 
o cetese. De ce nu? Fiindcă sunt prea, prea le- 
neşi, cu toatecă ştiu că le-ar aduce mult bine 
în casă, cu toatecă sunt pătrunşi în teorie de 
urmările bune ale cărţii lăudate. 

— „Atunci îţi vine să desperezi“, l-am in- 
trerupt ev. 

— „Da — cam aşă. Nu știi ce să faci: 
Să râzi sau să plângi? Vezi, că nu e altă scă-. 
pare, decât în medicamentul, pe care îl recomanzi 
tu, şi bagi de seamă că nu vreau să te urmeze“, 

— „Trebuie să se spargă odată ghiaţal!* 

—- „Ghiaţa? Se va sparge odată, dar vom. 


cădea cu toţii în ea şi ne vom prăpădi, căci 


n'avem tăria să dăm piept cu ea“. 

Cred că prietenul e prea pesimist. Nu stăm 
tocmai așă de rău. Să nu ne perdem sărita. Să 
nu credem că nu mai e nici o scăpare. Să ne 
încordăm puterile. Să începem dela copilaşii cei 
mici, să le alegem cărţile de cetit, să le dăm 
mână de ajutor ca să poată răzbi mai târziu în 


vieaţă ...căci altfel, altfel ar fi groaznic. Inţe-. 


legeţi, voi, preoţi şi învăţători ai neamului no- 
stru? — groaznic... 

Acesta-i comentarul, care-l fac cărţii: „Ce 
simte inima copiilor“. 

Lipsca, Martie 1908. 


Un nou volum de versuri, de astădată „Tra- 
duceri libere“, ne dă d-na Elena Farago. 

Găseşti în volumul acesta versuri din mai 
toţi poeţii de seamă ai Franciei, începând cu ro- 
manticul Ronsard și sfârşind cu bolnăviciosul 
Verlaine. 

De-ar fi să consultăm fiecare poezie cu ori- 
ginalul, am vedeă că aproape toate bucăţile din 
acest volum sunt mai mult niște reminiscenţe, 
decât traduceri libere; căci toate poartă pecetea 
delicateţei caracteristice d-nei Farago; pluteşte 
în toate adierea de melancolie din „Versurile“ 
traducătoarei, 

Intreg volumul e expresia unui singur suflet : 

Şi vecinie fără seamăn 

In sufletu-mi rămâi 

Tu zîmbet dulce-al zilei 
Cure mi-ai fost mai dragă 
Aşă cum fără seamăn 

A fost pe-o vieaţă 'ntreagă 
Intâiul „da“ ce-l spuse 
Iubirea mea dintâiu... 

Strofa citată e din Verlaine. lată însă că. 

şi în Regnier revine cam aceeaşi ideie: 
Eră tot într'o noapte 
Frumoasă, ca gi asta 
Acum visezi tu singur, — 
Atunei voi singurei... 
Și-n vraja amintirii 
Te-auz goptind 'n noapte 
Întâia vorbă dulce 
Ce i-ai goptit-o ei... 

In alte poezii insă, ideia originalului e re- 
dată foarte clar: 

Un leagăn drept sprijin 
Sub el, un: mormânt 
Şi-o mână întinsă 

Il leagănă 'n vânt... 

Şi criptâ-i deschisă 

Sub leagăn mereu. 
Tăcere... tăcere... 

In leagăn sunt eu! 

(„ Tăcere“, Verlaine pag. 34). 

Ca şi în celelalte poezii ale d-nei Farago, 
şi în volumul acesta versul e mlădios, corect. 

Şi dacă n'am cunoaşte-o ca pe o meșteră. 
mânuitoare a versului nu i-am reproșă unele gre- 
șeli de ritm: 

Lucrând tăcută ?n locul nostru 
Cu gestu-i sigur, neschimbat 
Buzele ei sunt dulci ca somnul 
Ochii veghiază neîncetat, 

(Obicinuinţa, pag. 36). 

In țara mea mă aflu, dar țărm străin îmi pare 
Siând lângă jar eu tremur... 


(Balada pg. 39). 
o 


La Seghedin! D-nul Aurel C. Domşa, redac- 
torul ziarului „Unirea“ din Blaj în ziua de 2 
Aprilie şi-a început pedeapsa de 8 luni închisoare 
de stat, ce a fost condamnat pentru două ar- 


ticole. 
o 

RÂNDURI GLUMEŢE. 
Doi sfinţi. 

Bulgarul zice: 

— E mare Dumnezeu, dar mai mare-i sfântul 
Nicolae. 

Negreşii, e cam exagerată părerea vecinului 
nostru, dar după cum ni-se afirmă, sfântul care ne 
face vizită în fiecare an, la 6 Decemvrie are o mare 
trecere pe lângă creatorul poeților şi al chiriilor. 

De pildă, wa lăsat Dumnezeu sat în care 
sfântul Nicolae să nu-şi aibă biserica lui, ba ceva 
mai muli, chiar turcii proslăvesc barba de zăpadă 
-a marelui bitrân. 

Cine nu ştie că sfântul Nicolae e patronul 
mărilor şi că pe orice vas se află icoana lui? 

Dar, la drept vorbind, bătrânul merită toată 
atenția prietenului său mai mare, fiindcă face 
mult bine. 

Există însă în calendar un alt sfânt, foarte 
eleganti, care vorbeşte numai franțuzeşie şi core 
poartă ghete americane. 

E fantele Cassian, un necunoscut care debu- 
tează de multă vreme, fără să fi fost remarcat şi 
care, întâmplător, şi-a serbat onomastica zilele tre- 
scule, în 29 Februarie. 

Atribuţiile acestui sfânt, în urma unei supă- 
rări alui Dumnezeu, şi despre care voiu vorbi mai 
jos, este să apară la patru ani odată în calendar 
şi anume, în anii când Februarie are douăzeci şi 
nouă de zile. 

Impărtăşeşte şi el — sărmanul! — soarta 


noastră, a trubadurilor modeşti cari scrim de ani 


de zile, fără să fi atras atenția unui premiu aca- 
-demic. 

Cassian a fost însă mai întreprinzător decât 
noi, căci scuturându-şi rapsodica-i lenevie, a dat o 
jalbă cătră Dumnezeu. 

— Ce însemnează persecuțiile astea, Doamne? 
Eu am luat un cauciuc de pe calea Victoriei”) şi 
am bătut tot pământul, să văd doar-doar mi-or fi 
clădit şi mie vre-o bisericuţă, 

„Aş! Pe unde dai, pe unde-apuci, sfântu Ni- 
colae şi iarăş sfântu Nicolae! Deşi n'am onoare 
să cunosc pe acest onorabil domn, totuş părerea 
mea ar fi să-l scoti la pensie. 

„Trebue dat mai mult avânt tinerilor. iar bä- 
trânii să fie trimişi la odihnă. Văd că d-ta te 
porți ca cel mai îndărătnic reacționar“., 

Enervat, Cassian îşi înfupse monoelul, îşi rä- 
suc mustafa şi trăgând două fumuri de havană 
«cerească, priv cu indiferenţă spre un bătrân plin 
de noroiu, roşu la faţă şi cu ochi blânzi, care se 
apropiă suflând cu greu. 

— Azal... Nu vă cunoaşteţi... Mă rog... 
sfântul Nicolae — domnul Cassian, sfânt în pers- 
pectwă... 

— Noroc flăcăule, bată-te să te bată! şi sf. 
Niculae îl mângăie uşor pe umăr, surizându-i cu 
bunătate. 

„Da de pe ce tărâm vii, băiatu tatii? ! Ia te 
uită ce cravată, ce inele, ce haine! 

„Mă tată, parcă n'am mai auzit de tine... 
Cum îţi zice? Cassianu îţi gice? Ah! Să trăieşti, 
flăcău moşului ! 

Cassian strânse cu răceală mâna aspră a bă- 
drânului şi-l priv a lene. 

— Da de unde vii, Niculae? îi zise domnul 
întinzându-i tabachera 

— De doamne! Ajutai unui biet de creştin 
nevoiaş să-şi scoată căruța din nişte noroaie... Se 
înecase omu până `n gât! 

Dumnezeu privi cu mustrare pe Cassian 
„şi-i gise: 

— Voilà, mon cher Cassian cum se câştigă 
“demnităţile. .. D-ta ştii numai să-ți învârteşti be- 
iguşul şi să te plimbi pe pod, pe când sfinţia Sa 
Aşi cumpără cu mult belşug cinstea ce i-o fac. De 
aceea, fiindcă nu prea ştii să respecţi meritul, să 
pofteşti să nu te mai duci în fiecare an pe pământ, 
ci numai în anii visecți, când o prisosi din Fe- 
“bruarie o zi și pentru tine! 


Răvașe bucureștene. 


— Întâia scrisoare. — 


+. Așadar te gândești mereu la noi. Ți-s’a 
făcut dor de vieata Bucureştilor, cu nopţile lui 
senine, cu sgomotul serii, cu încrucişarea atâtor 
și atâtor vieţi. a 

Vezi, şi te-a chinuit atâta nostalgia orizon- 
turilor vecinic noue, a zărilor largi, a ţărmurilor 

*) Pe-atunci încă nu erau inventate automobilele ; 


fiindcă, ce gândești? Sunt peste 18 veacuri de când sa tn- 
âmplat povestea asta... 

depărtate — cu lumea lor necunoscută şi vecinic 
schimbătoare! 

Îţi aduci cu drag aminte, în scrisoarea ce 
abiă acum o cetii, de după-prânzurile de vară 
pe cari le-am petrecut impreună, privind lebe- 
dele ce pluteau pe lacul din Cişmegiu, sau vi- 
sând ciasuri întregi în umbra vre-unui tufiş dela 
gosea. 

Rând pe rând, în paginile multe ale seri- 
sorii tale, îmi vorbeşti de tot ce-a fost până acuma, 
de idealurile noastre, de noul drum ce se des- 
chide în faţa ta, de cei pe cari i-ai lăsat în urmă. 

Te plângi. Eşti prea sigur. Astfel ţi-ai ta- 
chipuit că vei face visata călătorie şi astfel sunt 
noiie orizonturi. 

Totul poartă un văl de realitate prozaică, 
văl pe care noi nu l-am ghicit, sub mătăsurile 
azurii ale visului. 

Parisul — himerica ţintă a pribegiei noa- 
stre — Parisul, labirintul pe care de câteva zile 
ai început să-l cutreeri, e mai puţin strălucitor 
de cum te-ai fi așteptat. 

Trăieşti vieaţa sarbădă a unei cetăţi întu- 
necate, unde nu cunoşti pe nimeni şi unde ni- 
meni nu te cunoaşte. Ai fi vrut mai multă căl- 
dură, mai multă dragoste. Nimic însă nu te face 
să iubeşti. . 

Admiri, te extaziezi dar nu simți. Nici un 
colţ nu ţi amintește ceva — şi amintirea e ceeace 
dă vieață, insufleţire, unui lucru. A! Îţi vei aduce 
aminte totdeauna de colţul celei dintâiu străzi, 
căci acolo ai văzut un bătrân care samănă cu 
Angelo Zarni, flaşnetarul din Bucureşti. 

Şi iar te prind aducerile aminte — și re- 
gretele. 

Angelo Zarni! Câte sări de primăvară nu-ți 
învie în suflet amintirea lui! O frântură din aria 
„Ai nostri monte ritomeremo“ te urmăreşte încă, 
o cânţi fără să vrei și te gândești la salcâmii 
înfloriţi, de al căror parfum erà plină inserarea. 

Fiori de dragoste, speranţe nebune, melan- 
colii — iată ce-ţi aminteşte cântecul ăsta. Şi-l 
cânţi, şi visezi, pe când vuetul Parisului, pătrunde 
ca o aiurare prin fereastra în dosul căreia tu 
priveşti un amurg sărac. 

Cine ştie ce vor fi făcând „ai tăi“! 

Calea Victoriei e plină de ei; vorbesc, râd, 
îşi aruncă o salutare grăbită și se depărtează 
vioi, ca şi cum toată lumea ar fi a lor. 

Tu-i urmăreşti cu gândul şi-i iubeşti cum 
nu i-ai iubit niciodată. Dragii tăi prieteni! Cât 
de mult ţi-ar folosi tovărășia unuia din ei, acolo! 
Vai — şi când te gândeşti că de multeori te-ai 
certat cu unii! Ce nesocotit ai fost atuncil... 

Ţi-e dor de prietenele noastre vecinic ne- 
bunatice, gata să se inamoreze de un vers, de 
o marcă pusă cu înţelesuri, de parfumul discret 
al unui plic. Îţi par mai frumoase, 

Ochii uneia din ei, verzi, acoperiţi în bruma 
lacrămilor, te urmăresc încă. Te arde amintirea, 
lor. I-ai văzut de zeci de ori pe drum și de zeci 
de ori ai tresărit. Te gândeşti aproape plângând, 
la buclele brune, la fruntea palidă sub care te-ai 
oglindit de atâtea-ori şi par'că te înfiorezi în 
adierea unei sărutări.., 

...Iar de departe, un vuet lung, înăbușit, o 
muzică bizară, iţi împrospătează vestirea că ei 
sunt departe, că trebue să-i uiţi. 

Şi plângi. Noaptea tăcută te învăluie; ce- 
tatea neagră începe să trăiască o altă vieaţă... 

Æ + 

Dragul meu, ghicesc ce ţi-se petrece în su- 
flet. Am fost și eu de-atâtea ori singur, pe dru- 
muri depărtate și între oameni mai străini decât 
cei cari te înconjoară. Mi-a fost dor şi mie de 
cei de aici, dar vezi tu, ori de câte-ori am venit 
înapoi, m'a prins un dor furtunos să revăd ce-am 
lăsat în depărtare, să fug spre ţări necunoscute. 
Ai mei, prea îmi păreau aceeași. Mereu o vieaţă 
monotonă, cu amiezi calde sau ploioase, cu di- 
mineţi banale, cu nopţi perdute în discuţii pre- 
tenţioase și totdeauna pe o temă vache, mă înă- 

bușeă ca în nişte cercuri de fier, cari odată sfă- 
râmate, mi-ar fi dat libertatea rândunelei,. 

Şi am plecat de câteva ori. Mările albastre 
cu ceruri înalte, cu orizontul totdeauna mai in- 
gust de cum m'aş fi aşteptat, porturile privite 
din depărtare, câte un peisagiu șters, un apus 
roşu, încărcat de nori, un răsărit uriaş, revăisat 
pe culmile unor munţi îndepărtați, o pădure pre- 
lungită pe o colină, erau totdeauna pentru mine 
comori de uimire, de extaz, de fericire. 

Numai când ajungeam în oraşe, mă întristam. 
Hotelurile necunoscute, cu servitori ciudaţi şi stă- 
pâni plicticoşi, îmi dădeau senzaţia că am căzut 
într'o vizuină de hoţi şireţi, cari nu-ţi fură punga, 
ci seninătatea sufletului. Plecam repede. Dru- 
murile cu trenul sunt totdeauna frumoase. De-ar 
fi şi în vagon, aceeaș varietate care călătoreşte 
afară, clipele ar trece ca un vis frumos. 

Dar cei din vagon sunt burghezi care se 
grăbesc să ajungă intrun oraş unde au afaceri, 
și nu-ţi vorbesc, fiindcă dacă te văd singur şi 
tînăr, te cred pungaş voiajor. 

Şi oamenii ăştia, pe cari a-i jură că i-ai 
întâlnit odinioară, au toţi, feţele celor cărora nu 
le-ai vorbit niciodată dar cari te-au obsedat veci- 
nic cu figura lor, ţişnită la un colţ de stradă, şi 
oamenii aceştia îţi amintesc străzile Bucureştilor, 
drumurile pe cari le-ai bătătorit în mijlocul prie- 
tenilor, trotuarele la unghiul cărora ai aşteptat, 
seara, vre-o prietenă întâlnită la încrucișarea, a 
două clipe, îţi amintesc toate zilele tale, triste 
sau fericite, cari s'au dus, lăsând în urma lor 
melancolia amintirii... E iei 

SE E III 

Sfârşeşti, cerându-mi să-ţi scriu mult; din 
vieaţa. noastră a celor de-aici. Vrei să știi totul: 
cum trăim, cum suferim, cum petrecem. Vrei să 
trăeşti și tu cu noi. Fie. Am să-ţi scriu. Dar să 
nu te-aştepţi la cine ştie ce. Nimic nu e mai 
greu pentru unul care scrie decât să înjghebe o 
scrisoare, fiindcă pe aceia, nu i-o plăteşte ni- 
meni, 

Câte un răvaş pe săptămână îţi ajunge? 


Bucureşti, 20 Martie. Scarclafica. 


Ultima serisoare. 


Mai recitesc din când în când 
Scrisoarea ta din urmă, 
Scrisoarea unde-mi spui plângând 
Durerea ce te curmă. 


Șintre părerile de rău 

Şi lacrămile tale 

Din flori culese 'n drumul tău 
Ai strecurat petale. 


Și-acum când vai, plecarea ta 
Deapururi e, Mario, 

Am înţeles câte'mi spune 
Duiosul tău „Adio“: 


m+..Eu plec de-acum. In depărtări 
M'alungă întristarea ” 

Și cine ştie.. alte zări 

Mi-or făuri uitarea. 


»...Tu wai voit să înţelegi 

Ce dor purtam în mine... 

De-acuma fi-vom doi pribegi 
Pe două căi străine. 


„++. De rămâneam, nu-i vina ta 
De plec — nu-s eu de vină 
Să mă rechemi, o nu ’ncercà 
De-acuma-ţi sunt străină...“ 


Şi doar’ acum, când plângător 
Şoptesc mereu „adio“, 
Am înţeles nebunu-ţi dor 
Şi jalea ta, Mario... 
Ovidiu Gritta. 

ŞTIRI. 


Proces. Zilele trecute a fost condamnat 
editorul acestei reviste la o amendă de 70 cor. 
şi suportarea cheltuielilor de proces de cătră 
tabla din Cluj, pentru publicarea unui articol 
socotit „politic“ — în „Țara noastră“ din anul 
trecut 





o 

Foc. In ziua de 29 Martie la 1 ore p. m. 
a izbucnit un mare foc în comuna Poplaca; au 
ars preste 50 de case. Au sosit în ajutor pom- 
pierii din Sibiiu, Cisnădie, Gurariului, Orlat, Re- 
şinari şi din Turnişor, cari au localizat focul. 

Din fericire nu înregistrăm nici un caz mortal, 
totodată nici vite n'au căzut victimă focului. 

De unde a provenit focul nu se ştie încă 
pozitiv, dar autoritățile sunt pe urmă. 


o 

Părintele V. Mangra a început să publice în 
» Telegraful Român“, Nr. 28 şi următorii ca răs- 
puns la părerile d-lui Dr. Augustin Bunea, un 
studiu temeinic şi interesant despre „Ierarhia şi 
Mitropolia bisericii române din Transiwania şi 
Ungaria“. Observăm, că desi lucrurile expuse 
aci au fost în partea cea mai mare cunoscute şi 
până acum, fiind desbătute, sucite şi răsucite de 
atâtea-ori — totuş studiul părintelui Mangra pe 
lângă bogate informaţii, prezintă şi o notă origi- 
nală în interpretarea unor texte vechi, cum sunt 
cele greceşti din anii 951 şi 1391 sau cel lati- 
nese din 1494. Deşi e o scriere de polemică 
acest studiu, părintele Mangra păstrează tonul 
demn al unei discuţii vioaie dar serioase, care 
va rămâneă, probabil până la sfârşit, în marginile 
obiectivităţii, chiar şi faţă de atacurile extrem de 
violente, ce trebui să sufere nu tocmai de mult, 
din partea contrară. 


Societatea oamenilor de litere din Paris, şi-a 
ales nou preşedinte pe George Lecomte, un coleg 
desăvârșit şi un scriitor cu reputaţia bine sta- 
bilită. 

George Lecomte şi-a înaugurat cariera lite- 
rară acum 16 ani, scriind două piese de teatru, 
cari au avut mare succes pe atunci şi sunt gu- 
state cu plăcere și azi. 

A scris apoi număroase studii critice şi este- 
tice; romanele sale i-au asigurat numele de frun- 
taş al literaturii franceze, Astăzi, societatea oa- 
menilor de litere, care a avut în fruntea ei pe un 
Hervieu, Margueritte ete, îi face cinstea să-l 
aleagă, incă de tinăr președinte al ei. 

Și la noi, ar fi destui scriitori cari să me- 
rite onoare de a fi şefii unei societăţi literare. 
„Dar unde ni-i societatea ?* 

o 


„Candidaţii noştri“ și ai oricărui bun cunos- 
cător și iubitor al literaturii noastre, nu pot fi 
decât cei numiţi de d-l Ion Gorun în ultimul nu- 
măr din „Vieaţa literară şi artistică“. 

D-sa propune Academiei Române să aleagă 
membri, în cele trei locuri vacante din secţia li- 
terară, pe marii noştri scriitori Coșbuc, Vlăhuţă 
şi Caragiale. 

Asculta-va oare de data aceasta „Invăţatul 
Corp, dorința, sfatul tuturor devotaţilor litera- 


turii române? 
O 


Despărţământul Brad al „Asociaţiunii“ a luat 
iar şirul prelegerilor poporale. Duminecă în 16/29 
Martie a. c. a ţinut întâia în Tărăţel şi anume 
„Din vieaţa Domnului Is. Christos“ şi „Inceputul 
neamului nostru“, cu 32 de proiecţiuni prin 
schioptikon. Sala şeoalei a fost plină de ascul- 
tători, cari au urmărit prelegerile cu toată bă- 
garea de seamă. Prelegerile au fost ţinute de 
doi profesori din Brad. Dintre cărturari au mai 
fost de faţă preotul, învățătorul din Tărăţel şi 
directorul societăţii „Crişana“ din Brad. 


© 
Literații ruși au sărbătorit Dumineca trecută 
a 25-a aniversare a morţii marelui scriitor Ivan 
Tourgneniev, 














"PARA NOASTRA: 


Cei mai străluciți reprezentanţi ai literilor, 
artelor și baroului, au celebrat amintirea eminen- 
tului lor compatriot. 

Sau cetit scrisorile şi telegramele venite 
din străinătate. 

Ivan Tourgneniev a trăit multă vreme la 
Paris și a murit în Francia. 

Literaţii francezi îl iubeau pentru sponta- 
neitatea spiritului său, pentru caracterul său 
frumos. 

Arta sa realistă de sinteză şi de adevăr, îl 
apropia de grupul naturaliştilor francezi. 

Flaubert, Daudet, Zola, Goncourt i-au fost 
prieteni; Renan, Berthelot, Paul de Saint Victor, 
Teophile Gauthier şi mulţi alţii, îl iubeau şi-l ad- 
mirau pentru unele calităţi ale sale, cari îl apro- 
piau de geniul francez. 

Iată de ce sărbătorirea lui Tonrgneniev a 
avut un atât de mare răsunet şi în Francia. 


o 

Dezastru financiar în Francia. Mare sgomot 
face în lumea financiară a Franciei, arestarea lui 
Rochette, delegatul societăţii de industrie franco- 
spaniolă, căci prin această arestare, banca franco- 
spaniolă, care cu câteva zile mai nainte cota cu 
peste 320 franci, a scăzut la 14 fr., litele dela 
Hella la 20 franci (dela 540!) iar minele de căr- 
buni din Laviana şi Nerva sunt aproape des- 
fiinţate. 

Prietenii lui Rochette susţin insă că acest 
crach e neîndreptăţit, căci depozitele pe cari le 
posedă banca Franciei, creditul minier, banca 
franco-spaniolă, etc. (în total aproape 10 mili- 


oane de franci) se află depuse la diferite bănci. 
o 


Direcţia teatrelor din România. In sfârşit 
sa lămurit şi chestiunea acestei direcţii: a apărut 
decretul regal, prin care d-l Davila e desărcinat 
din postul de director general al teatrelor. 

D-l Pompiliu Eliade, cunoscutul profesor 
universitar a fost însărcinat cu conducerea pro- 
vizorie; d-sa a ţinut un discurs prin care a in- 
credinţat pe actori că le va spori lefurile, a lăudat 
activitatea d-lui Davila şi a promis încurajarea 
literaturii dramatice româneşti. 


o 
Starea sănătăţii Maj. Sale. Starea Mo- 
narhului s'a îmbunătăţit, urcarea temperaturii a 
dispărut cu totul. Monarchul lucrează ca de 
obiceiu. 








Nr. 13 — 1908. 





Poșta redacţiei. 


Dlui V. B. Orade. „Reflexiunile“ ce ne trimiteţi nw 
le putem publică. Fapte pozitive nu prea aduceţi şi nu 
puteţi răsturnă aserţiunile corespondentului nostru. În lupta. 
mare a zilelor noastre nouă ne trebuie spirit de jertfă şi 
o dragoste de neam care nu se poate împăcă cu oportu- 
nismul târguielilor dubioase în ţinuta politică. Cu cât e 
cineva mai „sus pus“, cu atât liniile lui de conduită sunt; 
mai marcate. Ori ce nesocotinţă a lui e judecată mai aspru. 
De altfel cetiţi corespondența cu date concrete din acest 
număr și judecaţi apoi dacă mai e permisă tăcerea, sau ba. 

N. B. Articolul DV. „In chestia învățământului“ 
cuprinde o seamă de observații juste. E trimis însă prea. 
târziu şi pe lângă asta e prea lung. — Nul putem publicà.. 








Proprietar-editor: OCTAVIAN GOGA. 
Red. responsabil: OVIDIU GRITTA. 








YVES evo A N N N N 


De vânzare. 


O casă, curte şi grădină 

acomodată pentru birt, prăvălie sau ma- 

gazie. — Doritorii se vor adresă în Sibiiu, 
str, Lungă Nr. 10. 

pre plăcută stire! 


După o favorabilă cumpărare, 
sunt în plăcuta poziţiune a oferi 
Onoratului publie cele mai bune 
şi ieftine articole de primăvară. 

Cu deosebită stimă: 


Gerson Griinblati, 


confecțiune de ghete și pălării 
pentru Dame, Domni și copii 


Sibiiu, Piaţa mare Nr. 3—5. 


se) 


MOO [MAUN 


desfacere mare, cåstig putin. 


Palatul Bodencredit Anst. 


UAUA TSR IIEU 91998599 


Principiul comercialui 


83—10 


00000900000000000) 








A e ia: : 
Banca de asigurare 


+++ 


edificii de orice fel, mărfuri, 








Valori asigurate contra incendiului : 
94.975.294-— coroane. 


ÎN DARAGEANRA PARA a 4 


Tiparul tipografiei Arhidiecezane în Sibiiu.. 








Dela întemeiare s'au solvit: 
pentru despăgubiri de incendii 
pentruzcapitale asigurate pe viată  3.760,810.21 coroane. 


Oferte şi orice informaţiuni se pot luă dela: Direcțiune în Sibiiu, str. Cisnădiei Nr. 6, 
etagiu I, curtea I, şi la agenturile principale din Arad, Braşov, Cluj şi Bistriţa, cum şi 
dela subagenţii din toate comunele mai mari. 


PAPA AA PAPA AAPr ere AARAA RADARADA Di 


: TRANSSYLVANIA“! 


<+- din Sibiiu -> 
întemeiată la anul 1868 


în Sibiiu, str. Cisnâdiei Nr.5 (edificiile proprii). 
Fonduri de întemeiare şi de rezervă 2.120,131.91_cor. 
asigureazăfin&cele mai avantagioase condiţii: 


contra pericolului de incendiu şi exploziune, 
mobile, vite, producte economice ete. 


det asupra vieții -æa 


în toate combinaţiile: capitale pentru cazul morții, asigurări de zestre, de copii, de studii, 
rente pe vieață etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 








Capitale asigurate asupra vieţii: 
9.2953,195:— coroane. 


4,295.120.15 coroane, 


PAAA AAA 

